כשהקוצים היו קוצים
אתה לא מוצא ; לא מוצא את הבית, שיכור ; מאבק שריפה ואור ; את מחפש ; מחפש את הדלת שתיקח ; אותך אל לוע התותח ; אתה מתגעגע ; לא כל כך מתגעגע לשריקה ; המתוקה של הפצצה ; אז היו המלחמות יפות ; הקוצים היו קוצים והשוחות היו שוחות ; האויב הסתכל לך בעיניים ; אתה מועך סיגריה ומקשיב לסירנות ; כבר שלושה ימים ; הם מחפשים אותך בעיר ; אבל רק אתה יודע ; רק אתה יודע שאל האור ; אתה כבר לא תחזור ; אז היו המלחמות יפות ; הקוצים היו קוצים והשוחות היו שוחות ; האויב הסתכל לך בעיניים ; וכשנפל, נפל מהר ; אבל את זה אתה כבר לא זוכר ; המשטרה מבקשת את עזרת הציבור ; הוא לבש חולצה כחולה וכובע קש ; והוא נראה קצת מבולבל, מבולבל כששאל ; אם נגמרה המלחמה ; מדוע לא שומעים את השריקה ; אתה יוצא מהסליק ורץ אל תוך האור ; הם קוראים לך בשם ; אבל אתה כבר לא נושם ; עכשיו אתה נמצא בתחנה הכי יפה ; בשדה קוצים צהוב סגול, קרוב לאדמה ; האויב מסתכל לך בעיניים ; הוא לא כועס ; הוא רק עייף ; ישן את שנתו הארוכה ; העתיקה ; חיילים אלמונים הננו בלי מדים ; מסביבנו אימה וצלמוות ; כולנו גוייסנו לכל החיים ; משורה משחרר רק המוות; 